Etter krigen ble det tatt et oppgjør med de såkalte «Tysklandsfarerne». Etter strid og mekling kom man fram til et slags kompromiss, en løsning også Hobbelhagen aktivt bidro til. Resultatet ble at arbeiderne fikk beholde jobben, men ble utestengt fra alle faglige tillitsverv i to år. Kommunistene på Herøya mente Hobbelhagen selv burde hatt samme straffen, men saken ble ikke ført videre.